AfriForum belê noodvergadering ná plaasaanvalleDie burgerregte-organisasie AfriForum sal Donderdagaand omstreeks 18:00 ’n noodvergadering met gemeenskapleiers in die Wallmansthal-gebied hou om die gemeenskap te mobiliseer teen plaasaanvalle. Gedurende die afgelope 5 dae het daar 5 aanvalle in die gebied plaasgevind: “Die staat en die Suid-Afrikaanse Polisiediens kan nie die veiligheid van boere verseker nie. Ons moet dit self doen. Boonop weier die SAPD om maatreëls in te stel wat kan help om plaasaanvalle te verhoed. Hulle laksheid oor hierdie saak begin na aandadigheid lyk,” het Ian Cameron, AfriForum se hoof van gemeenskapsveiligheid, gesê.